Klubben har gjennom årene bygget flere klubbanlegg, både permanente i klubblokalet og mindre flyttbare anlegg. Klubben bygget i 1965 også et stort anlegg for Norsk jernbanemuseum der deler av Raumabanen ble modellert. Dette anlegget ble tatt ut av bruk på museet i forbindelse med bygging av nye museumsbygninger, og anlegget kom en tid tilbake til Trondheim rundt 2010 ved at Norsk Jernbaneklubb avdeling Trøndelag satte det i stand. I dag beror anlegget på Verma på Raumabanen, i regi av Norsk Jernbaneklubb avd. Rauma.